ISIGIDIMI SAMAXOSA, NOVEMBER 1, 1874.

3

yokumshiya umninizo ziye kuzingela inyamakazi endle. Ifanelana selide yaya kona kanti nalontwana izicoleleyo iya kubuye iyizise kumniniyo. Ndakuzikangela ezinye ndiye ndikohlwe nokuba ukubizwa kwazo kungatiwa zizinjana nokuba ngamatambo azo. Emacaleni endlela uhambe udlula kwingogwana ezingati sezikohlwe nakukukonkota lipango, oti ikonkota nje ube ute nqa yiyo nomniniyo.

Kanti ke akuyi kupela apo. Kauhlwelwe endaweni etile uze kubonela. Wofika ngoku- hlwa apa olwangogwana lude lukukonkote ukufika kwako, oluya lubaxelele abanini mzi ukuba nanku umntu wase mzini kangelani ukuba lutshaba kusinina, wofika kaloku luyinto ye nduku, nezikuni, nefisa, nezihlangu, nezixatula, nenqwiniba—wofika abantwana beyitsala ngendle- be nemilenze, beyibeta ngamacepe. Wova bonke beyibuza ukuba ifuna ntoni na noko ixelayo nga mehlo ukuba ifuna ukudla, boti inani na, noko ixelayo ukuba ndinepango. Ndigqiba ngeliti akunjalo yini na? Ukuba kunjalo kuyimfanelo na ukuti isilo esimtanda kangaka umntu, esimceda kangaka, esikoleke kangaka kuye, aze yena asibuyisele ngolohlobo.

IMBALI YOSINDE EBALUNINI.

Kumzi otile wase France kube kuko umdlalo ngo September. Enye yezinto ebekulungiselwe ukuze zibeko kube kukukubonela umntu obesiti uyakuwehlela E-England nomfazi wake behamba ngebaluni. Kute ngalemini imisiweyo kanti umoya; awuyi kuyilungela indoda enkulu yalom- zi yala ukuba bahambe. Ute lomfo ngokuhlekwa ngabanye besiti uyoyika wada waqumba, wabonakala selekwela nenkosikazi yakwake, wati ufuna ukulinga ukuba kungaba njanina akayi kupakama kakulu. Uti, “yati xa inyukayo ibaluni bavakala bebonga bedanduluka. Ndati ndakupakama ndafungela ukuba ndiya kulinga noko ungaqodakaliyo umoya. Site sakuba pezu kwamanzi waguqula wasisingisa pakati kolulwa- ndle kutiwa yi North Sea. Ndibe kukangela elwandle andabona nomkombe ngapantsi kwetu.

“Sihambe ke singasaqondi apo siya kona bada bafika ubusuku, kwada kwasa ngelandelayo imini. Soyikela kaloku ukuba kuza kufika umoya oya kusityalela kwezisentla ilwandle, ndasendifungela ukuba ndiyihlise ibaluni noko sipezu kwamanzi. Xa ndihlayo ndibone imikombe, kanti omnye wayo uselusibona. Silinge ukuhla kuhle, wakau- leza ukuza apo singati siza kuwela kona. Kwake kwalixesha elide pambi kokubasibe nokunceda- kala, basinda macebetshu nabo babeze kusisiza. Bamfumana umfazi warn selepantse ukuqauka yingqele. Kwabonakala ukuba besesihambe imaile ezimakulu matatu. Sati sakupuma ebalunini ayatshona emanzini kuba lomoya ubuyinyusa ube ungekapumi wonke. Sayibona imka ikau- leza ibeka ngase Norway.

UMSEBENZI.

Hai ukuba nkulu kwalonto itetwa lelilizwi liti Umsebenzi! Hai ukuba ntle kwezinto ezixelwa

lilo ; akuko nto ewunqabeleyo, zonke izinto ziya- zinikela kuwo.

Umsebenzi nguwo lo ugcine umhlaba ukuba ube nje ; ukuba bekungengawo umsebenzi I-Bri- tain ngeyingadume ngoluhlobo. Ngumsebenzi oyenze ukuba ibe njalo; nguwo osaya kuyipaka- misa, uyenze ukuba ibe luqayiso Iwezihlobo zayo imonelwe zezayo intshaba. Akuko nto ingoyi- swayo ngapandle kokusebenza. Ukucinga ngum- qali wazo zonke izinto ezinkulu, kodwa umsebenzi ngumenzi nomfezi wazo zonke.

Asikuko ebantwini abatile kupela, esiyibonayo lonto, kuse zintlangeni ezitile. Make silinganise esisiqitana kutiwa yi Britain, nelolizwekazi lama China, size sikangele ukuba ayenjanina lomazwe ngapambi kweminyaka emawaka mabini, size sibuye siwalinganise oko anjalo ngezimini zana- mhla, sasiyakubona ukuba kuko umahluko omku- lu. Ngeloxesha ama Ngesi ayezizityakala, ezizi- denge ezikulu. Kodwa ngoku lulona hlanga olu- kululekileyo, elona linoku kanya ngapezu kwazo zonke intlanga zasemhlabeni. Namhla ama Chi­na adume ngokuba azizidenge, abacinezeli babantu abanenkolwana ezingaqondakaliyo. Masike sika- ngele ukuba yintonina imbangi yoku kuguqueka kwezi zizinto kuba kambe kudala bekungeko si- zwe silingana nawo ngemfundo nendumo. Ba- bengenawo na lamalungelo anama Ngesi? Ama Ngesi ayengena ngxakeko na wona nje ngama China? Ewe ama China ayenawo amalungelo, ama Ngesi enazo ingxakeko. Esisahluko siveliswe kukuba intliziyo yama Ngesi ayeyibekele ekutini “ Pezulu, pambili,” abe wona ama China esiti “Njengoko obawo babesenza nati siyakwe- njenjalo.”

Ngokwenene sebenzani ngentando ; “kuba apo kuko intando kuko impumelelo.” Msani ukuvu- mela ukuba ningenelwe ngumhla wobuvila. Nxa- melani pambili, kuba ningazi into engaveliswa yi- mini yangomso. Amadoda amakulu ayadlula. Ngobanina ke abayakuzalisa indawo zabo? Ngo- banina abangayizalisayo londawo ngapandle ko- dodana Iwakowetu? Kubo sifuna kupume ababali bembali nembongi.

Masibonele kulomadoda ama Ngesi awanyukayo angamadoda awadumileyo kanti ayevele engamahlwempu. Sebenzani ngawo wonke umpefumlo wenu, ngayo yonke intliziyo. Colani amazwi obulumko awayewe koyihlo mkulu, nize niwagcine ezintliziyweni zenu. Msani ukuvuma ukuba kube ko nto idlulayo, msani ukufeketa ngexesha kuba ixesha liyadlula sebenzani xa kusesemini kuba ubusuku busiza xa kungeko unokusebenza. Noko singenakuba bakulu sonke emhlabeni masikumbule ukuba italentana esinazo asizinikelwe ukuze sizibeke zidliwe ngumhlwa. Sonke kuko uncedwana esingalufezayo. Noko ungati unzima umsebenzi ekuqaleni akuko nto iwugqitileyo ngokuba mnandi kumntu owuqelileyo. Ngumsebenzi ozisa amatamsanqa kowupeteyo nakwabo bamnqo- ngileyo. Ngumsebenzi omonwabisi, ngumbulali ubuvila. Bonke abatanda uhlanga lwakowabo zikutali, abancatshi balo ngamavila. Wena ule- seshayo ukulipina iqela?

ELUSUTU.

Ngomhla 26 ka September kube kuviwa isikolo esikulu salapo sentombi. Esosikolo siyahluma kanye pantsi kogcino Iuka Miss Cochet. Inani labebeviwa 26. U-C. Griffith Esq., isandla se Government ubeko, wateta amazwi okukutaza nawokuyala esitemba ukuba aya kubavuselela Abesutu ukuba bazifundise intombi zabo, bayiqonde ukuba ingamandla londawo.

Kute ngomhla 29 kwaviwa esododana, esihlalweni kubuye kwako U-C. Griffith Esq. Eso sikolo ngoku sintlantlu mbini. Babodwa abasalungiselela ukufunda incwadi ezipakamileyo; baliqela elilodwa abasebezingene, abanye sebenokusiva kakulu Isingesi. Ekuqaleni kwakufunwa. ukuze abaze emfundweni babe neminyaka emitatu baze ke bafumane iziqiniso, kodwa ngoku kufuma- neke ukuba ayanele lominyaka. Kungalunga ngapezulu ukuba bahlale ngapezulu. Inani laba- sebe kwesipakamileyo isikolo 24; bakwa ngako nabasalungiselela ukungena kuso.

Ngosuku 2 luka October kube kuko intlanganise enkulu yabo bonke Abesutu, ebibizwa ngu Mr. Griffith. Intlanganiso ezinjalo ngoku ziza kubako iminyaka yonke. Ababe nokufikelela kule yalomnyaka bebemawaka mane. Bekuko kanjalo nabafundisi, nazo zonke Imantyi ezipete Abesutu.. U-Mr. Griffith ute into yokuqala makuleseshwe imiteto abapetwe ngayo; waza emva koko wati uyavuya ukuba ilizwe lixolile, engemaninzi namatyala okuba. Ute kodwa kulusizi ukuba kuko ityala lokubulala, engekafunyanwa obulele omnye noko kuqondakala ukuba kuko abamaziyo. Ute- mbise ukuba koya kumdiza uya kumnika £80.. Enye indawo ubaxelele ukuba ubesand’ ukuha- mbela E-Kapa nonyana abatatu benkosi ezinkulu namanye amadodana amabini, bamkelwa kakuhle kuzo zonke indawo.

Kumadoda atetileyo kube kuko no Sofonia Mshweshwe, no G. Thlali Mshweshwe, no Molapo no Letsie no Masopha. Indawo ezibe ngamandla entetweni yabo zibe zezokuba umhlaba wabo uxinene ngoku. Ngexesha lemfazwe into eninzi yabo yayifudukele ekoloni ngoku ifuna ukubuya, kekaloku idlelo lempahla aliko. Bate abanye ilizwe lise banzi ligqitywa kukuba isuke imizi, ifumane imiswe, ufike omnye izindlu zintatu. Ngekumiwa calanye, kwenziwe izixeko. Indawo, yesibini ibikukuba inkosana zabo ngezinikwa amandla angapezulu. Imantyi zona ngeziteta nenkosana kube kupela, zibe ngamapolisa azo aya- kuhlanganisa irafu. Kanjalo ngekubako intlanganiso yenkosana apo ziyakuxoxwa kona izinto ezenziwayo ngamapakati. Eyesitatu indawo yeyokuba kuko imiteto engalunganga enje ngeyokuti intombazana ebudala buyiminyaka 16 ngeyiyekwa xa ingafuni ukutshata nendoda engayitandiyo; nowokuti imitshato mayiye kubalwa eofisini ye Mantyi kurolwe 2s. 6d.; bati kanjalo isandla se government ngesingawanikwa amandla okunika, umhlaba ebantwini (abafikayo). Omnye utete ngokuti, *awulunganga umteto wokuti makangabetwa umfazi.* Abanye batete ngokuti ivenkile zininzi kakulu pakati kwabo, kanjalo abelungu